
ΑΝΑΚΟΙΝΩΣΗ ΠΡΟΣΚΛΗΣΗΣ
ΘΕΜΑ: «Πρόσκληση εκδήλωσης ενδιαφέροντος ένταξης στη Δομή Παροχής Βασικών Αγαθών:
Κοινωνικό Παντοπωλείο του Δήμου Αλιάρτου - Θεσπιέων».

Ο Δήμος Αλιάρτου - Θεσπιέων, στο πλαίσιο της κοινωνικής του πολιτικής και με υψηλό αίσθημα αλληλεγγύης προς τους δημότες που αντιμετωπίζουν κοινωνικοοικονομικές δυσκολίες, ενημερώνει για τη λειτουργία της δομής του Κοινωνικού Παντοπωλείου.

Σκοπός της δομής είναι η κάλυψη πρωτογενών αναγκών διαβίωσης ευάλωτων ατόμων και νοικοκυριών, προωθώντας την κοινωνική συνοχή και την αξιοπρέπεια και ενισχύοντας το πνεύμα της προσφοράς και της αλληλοβοήθειας στην τοπική κοινωνία.

Για τον σκοπό αυτό καλεί τους ενδιαφερόμενους που πληρούν τα κριτήρια να υποβάλουν αίτηση για να ενταχθούν στο πρόγραμμα των ωφελουμένων.

Η περίοδος υποβολής – έναρξης  ορίζεται από Τρίτη  15/09/2026. Αρχή φόρμας

[bookmark: _Toc221863681]Δικαιούχοι Δημοτικού Κοινωνικού Παντοπωλείου
1. Δυνητικοί δικαιούχοι του Δημοτικού Κοινωνικού Παντοπωλείου είναι: 
α) Έλληνες κάτοικοι του Δήμου Αλιάρτου - Θεσπιέων, 
β) Ομογενείς κάτοικοι του Δήμου Αλιάρτου - Θεσπιέων, 
γ) Αλλοδαποί που αποδεδειγμένα κατοικούν μόνιμα στον Δήμο Αλιάρτου - Θεσπιέων και διαθέτουν άδεια παραμονής και θεωρημένο διαβατήριο, εφόσον πληρούν τα κριτήρια και τις προϋποθέσεις των επόμενων παραγράφων. 
2. Βασικό κριτήριο για την ένταξη, μεμονωμένων ατόμων ή οικογενειών από τις κατηγορίες της προηγούμενης παραγράφου, στους δικαιούχους των υπηρεσιών του Δημοτικού Κοινωνικού Παντοπωλείου είναι η διαπίστωση της «απορίας», η οποία αποδεικνύεται από το εισόδημα σε συνδυασμό με την εξέταση και άλλων κοινωνικών κριτηρίων όπως η ανεργία, η οικογενειακή κατάσταση, η ασθένεια, η αναπηρία, οι συνθήκες στέγασης και διαβίωσης, καθώς και τυχόν άλλα ιδιαίτερα κοινωνικά προβλήματα που αντιμετωπίζουν.
3. Τα δικαιολογητικά που εξετάζονται για την ένταξη στο πρόγραμμα του Δημοτικού Κοινωνικού Παντοπωλείου είναι: 
i) υποχρεωτικά δικαιολογητικά, για όλους τους υποψηφίους δυνητικούς δικαιούχους: 
· Αίτηση του ενδιαφερομένου, σύμφωνα με τυποποιημένο υπόδειγμα αίτησης που χορηγεί η αρμόδια υπηρεσία του Δήμου. 
· Πιστοποιητικό οικογενειακής κατάστασης. 
· Φωτοτυπία αστυνομικής ταυτότητας ή διαβατηρίου σε ισχύ. 
· Βεβαίωση μόνιμης κατοικίας από τον Δήμο ή αντίγραφο λογαριασμού Δημόσιας Επιχείρησης Κοινής Ωφέλειας από το οποίο πιστοποιείται η διεύθυνση κατοικίας. 
· Αντίγραφο της τελευταίας δήλωσης φορολογίας εισοδήματος ή του εκκαθαριστικού σημειώματος φυσικών προσώπων (έντυπο Ε1) και σε περίπτωση μη υπάρξεως αυτών βεβαίωση περί μη υποχρέωσης υποβολής δήλωσης φορολογίας εισοδήματος, θεωρημένη από την οικεία Δημόσια Οικονομική Υπηρεσία (Δ.Ο.Υ.). 
· Αντίγραφο δήλωσης στοιχείων ακινήτων (έντυπο Ε9) ή βεβαίωση οικείου Υποθηκοφυλακείου. 
ii) δικαιολογητικά, κατά περίπτωση, ανάλογα με την κατάσταση του υποψηφίου - δυνητικού δικαιούχου: 
· Βεβαίωση ανεργίας ΟΑΕΔ για κάθε άνεργο μέλος της οικογένειας που δηλώνεται. 
· Ηλεκτρονικό συμβόλαιο ενοικίου σε ισχύ. Είναι δεκτή και η δωρεάν παραχώρηση κατοικίας με προσκόμιση νόμιμων δικαιολογητικών. 
· Δικαιολογητικά που να πιστοποιείται η αναπηρία ή η ασθένεια ή η διάσταση ή η μονογονεϊκότητα ή πολυτεκνία κ.λ.π. 
· Φωτοτυπία οποιουδήποτε εγγράφου το οποίο θα δηλώνει την έντονη οικονομική δυσχέρεια.(πχ. Δάνεια κλπ). 
· Οποιοδήποτε άλλο δικαιολογητικό κριθεί απαραίτητο να ζητηθεί κατά περίπτωση. 

· Αντίγραφο εξατομικευμένης έκθεσης κοινωνικής έρευνας από αρμόδια δημόσια ή δημοτική υπηρεσία, εφόσον υπάρχει, με την οποία μπορεί να διαπιστωθεί η κοινωνική κατάσταση, οι συνθήκες και οι δυσχέρειες διαβίωσης του ατόμου ή της οικογένειας (διάσταση, μονογονεϊκότητα, πολυτεκνία, αδυναμία εξυπηρέτησης, κλπ). 
· Οποιοδήποτε άλλο δικαιολογητικό κριθεί απαραίτητο να ζητηθεί κατά περίπτωση. 

Νοείται ότι τα στοιχεία των αιτούντων και των τελικών δικαιούχων είναι απόρρητα και τα διαχειρίζονται μόνο οι αρμόδιοι υπάλληλοι της κοινωνικής υπηρεσίας του Δήμου καθώς και η Επιτροπή αξιολόγησης αιτήσεων. Πρόσβαση στα στοιχεία αυτά μπορούν να έχουν τα μέλη της Επιτροπής Διαχείρισης του Δημοτικού Κοινωνικού Παντοπωλείου, που δεσμεύονται για την εχεμύθειά τους. 
4. Από την εξέταση των υποβαλλόμενων δικαιολογητικών της προηγούμενης παραγράφου, διαπιστώνεται η κάλυψη ή μη των ακόλουθων κοινωνικών κριτηρίων: 

· Απορία: Ετήσιο καθαρό ατομικό εισόδημα έως πέντε χιλιάδες (5.000) ευρώ, κλιμακούμενο για τα μέλη της ίδιας οικογένειας ως εξής:
 
	Μέλη Οικογένειας 
	Εισόδημα 

	Ένα (1) άτομο 
	5.000 ευρώ 

	Δύο (2) άτομα 
	6.000 ευρώ 

	Τρία (3) άτομα 
	8.000 ευρώ 

	Τέσσερα (4) άτομα 
	10.000 ευρώ 

	Πέντε (5) άτομα και άνω 
	12.000 ευρώ 



· Οικογενειακή Κατάσταση: Πολυτεκνία, μονογονεϊκές οικογένειες, κλπ.
· Οικονομική και Περιουσιακή Κατάσταση: Οι πηγές εισοδήματος και τα περιουσιακά στοιχεία του μονήρη ατόμου ή των μελών της οικογένειας που αιτούνται παροχές του Δημοτικού Κοινωνικού Παντοπωλείου.
· Κατάσταση Υγείας: Παθολογικά ή και ψυχιατρικά προβλήματα (συμπεριλαμβανομένων των ουσιοεξαρτήσεων), καθώς και αναπηρία.
· Ανεργία.
· Συνθήκες στέγασης και διαβίωσης καθώς και οποιαδήποτε έκτακτη περίσταση που θέτει το μονήρη άτομο ή τις οικογένειες σε δυσμενέστατη οικονομική κατάσταση.

Τα παραπάνω κριτήρια δύναται να αναπροσαρμόζονται με απόφαση του Δημοτικού Συμβουλίου, κατόπιν αιτιολογημένης εισήγησης της Επιτροπής Διαχείρισης, σύμφωνα με τις εκάστοτε επικρατούσες συνθήκες αλλά και τις πραγματικές δυνατότητες του Δημοτικού Κοινωνικού Παντοπωλείου.
5. Τα δικαιολογητικά υποβάλλονται από τους δυνητικούς δικαιούχους στις ημερομηνίες που ορίζονται, στην αρμόδια Κοινωνική υπηρεσία του Δήμου. Τα δικαιολογητικά αξιολογούνται από την Επιτροπή αξιολόγησης όπως απαιτείται από τις αρχές προστασίας προσωπικών δεδομένων και όπως αρμόζει στο σεβασμό της ανθρώπινης αξιοπρέπειας και στη διατήρηση της ανωνυμίας.
6. Η Επιτροπή Διαχείρισης, μετά τον έλεγχο και την αξιολόγηση των υποβληθέντων αιτήσεων – δικαιολογητικών των υποψήφιων δικαιούχων από την Επιτροπή αξιολόγησης, καθορίζει με απόφασή της τους τελικούς δικαιούχους των υπηρεσιών του Δημοτικού Κοινωνικού Παντοπωλείου, σύμφωνα με τα κριτήρια των προηγούμενων παραγράφων του παρόντος άρθρου.
7. Σε ειδικές περιπτώσεις και εφόσον το επιτρέπει η επάρκεια σε είδη του Δημοτικού Κοινωνικού Παντοπωλείου, η κοινωνική υπηρεσία του Δήμου δύναται να εισηγείται αιτιολογημένα στην Επιτροπή Διαχείρισης την ενίσχυση ωφελούμενων και πέραν των ανωτέρω τιθέμενων οικονομικών και κοινωνικών κριτηρίων. Σε εξαιρετικές περιπτώσεις όταν εκ των πραγμάτων μπορεί να αποδειχθεί η απορία και η αντικειμενική αδυναμία ατόμων ή οικογενειών να ανταπεξέλθουν στις βασικότερες ανάγκες καθημερινής διαβίωσης, όπως είναι η τροφή, η κοινωνική υπηρεσία του Δήμου μετά από σχετική αιτιολογημένη έκθεση κοινωνικού λειτουργού μπορεί να εισηγείται στην Επιτροπή Διαχείρισης την ένταξή αυτών στους δικαιούχους των υπηρεσιών του Κοινωνικού Παντοπωλείου λόγω μη ύπαρξης σχετικών δικαιολογητικών.
8. Τα δικαιολογητικά των δικαιούχων του Δημοτικού Κοινωνικού Παντοπωλείου επανεξετάζονται από την Επιτροπή Διαχείρισης τουλάχιστον ανά εξάμηνο, προκειμένου να διαπιστώνεται η μεταβολή ή μη των στοιχείων που τους κατέστησαν δικαιούχους, ούτως ώστε η σχετική λίστα δικαιούχων και αποκλειομένων να επικαιροποιείται διαρκώς.

[bookmark: _GoBack]Όλα τα δικαιολογητικά ζητούνται σε απλά φωτοαντίγραφα, εκτός από τις Υπεύθυνες Δηλώσεις.
Μπορείτε να επικοινωνείτε με τη Δομή Παροχής Βασικών Αγαθών: Κοινωνικό Παντοπωλείο Δήμου Αλιάρτου - Θεσπιέων, από Δευτέρα έως Παρασκευή από τις 10:00 π.μ. έως τις 13:00 μ.μ. στο τηλέφωνο 2268022822 & 2268350223 στο Ε-mail: b.papatriantafyllou@aliartos.gov.gr (αρμόδια υπάλληλος: ΠΑΠΑΤΡΙΑΝΤΑΦΥΛΛΟΥ ΒΑΣΙΛΕΙΑ).
Οι αιτήσεις μαζί με τα δικαιολογητικά θα κατατίθενται στην γραμματεία του Δήμου.

Παραμένουμε στη διάθεσή σας για οποιαδήποτε πληροφορία ή διευκρίνιση.

Το «Κοινωνικό Παντοπωλείο Δήμου Αλιάρτου – Θεσπιέων» υποστηρίζει την κοινωνική συνοχή με απώτερο στόχο την προώθηση ίσων ευκαιριών σε όλους ανεξαιρέτως τους δικαιούχους αναβαθμίζοντας με αυτόν τον τρόπο την ποιότητα ζωής τους.
	
	
Ο ΔΗΜΑΡΧΟΣ

